Sitik Tok

Sitik Tok ialah sebuah siri drama televisyen Malaysia 2021  arahan Joh Goh, dibintangi oleh Scha Elinnea, Nelissa Nizam dan Niezam Zaidi. Siri ini memulakan tayangan di Slot Samarinda TV3 bermula 22 Julai 2021 menggantikan Cukup Derita Itu.

Sinopsis 
Drama ini mengisahkan tentang seorang gadis kampung, Siti, yang sering berkongsikan video-video menarik di setiap pelusuk kampung. Apa saja aktiviti masyarakat kampungnya dijadikan bahan karya Siti yang diposkan di TikTok. Keluarga tunangnya mula rasa malu dengan obsesinya, dan mendesak Harun untuk memutuskan hubungan dengan Siti. 

Walau bagaimanapun, Siti tidak rasa patah hati selepas kejadian itu. Malahan, Siti nekad untuk mencari peluang di Kuala Lumpur. Siti memujuk dan merayu ibunya supaya bersetuju dengan permintaannya. Akhirnya, dia dilepaskan dengan syarat dia perlu tinggal bersama sepupunya, Jaja. 

Siti sangat teruja dengan kehidupan baharunya di Kuala Lumpur, tetapi dia tidak sedar bahawa Jaja tidak menyukai kedatangannya. Jaja menjalankan bisnes atas talian dengan peralatan lengkap dan bilik khas rakaman video dan menyimpan stok. Teman serumah mereka iaitu, Maru pula seorang gadis yang ceria dan mempunyai bisnes trak makanan. 

Siti didampingi oleh Chuchox, seorang artis rock kapak yang menawarkan peluang untuk bekerjasama kerana tertarik dengan kepopulariti Siti. Malahan, pasukan Jaja juga mencari Siti untuk membuat review produk tanpa pengetahuan Jaja. Hanya berpandukan minat, Siti mula mengenali dunia media sosial yang sebenar.

Pelakon 
 Scha Elinnea sebagai Siti
 Nelissa Nizam sebagai Jaja 
 Nadia Aqilah sebagai Ms. Rona
 Niezam Zaidi sebagai Shon
 Zamaera sebagai Maru
 Acong Sweetchild sebagai Chuchox
 Kahoe Hon sebagai Xander
 Dee Alhadi sebagai Mimi
 Syazlin Zainal sebagai Teena
 Aznie Azmi sebagai Luna
 Tony Eusoff sebagai Dato Mutalib
 Mia Sabrina Mahadir sebagai Nana
 Alicia Amin sebagai Aisha Aminuddin

Rujukan 

Drama Melayu 2021